Trenčianske osvetové stredisko v Trenčíne je regionálnou kultúrnou inštitúciou, ktorej základným poslaním je aktívne napomáhať cieľavedomému rozvoju kultúry a osvety na základe záujmov a potrieb občanov v územnej pôsobnosti okresov Trenčín, Nové Mesto nad Váhom a Bánovce nad Bebravou. Poskytuje poradenské služby realizátorom osvetovej činnosti, pôsobí ako odborno-poradenské, vzdelávacie, metodické a informačno-dokumentačné centrum, organizuje tvorivé aktivity v jednotlivých oblastiach kultúrno-výchovnej činnosti a podieľa sa na uchovávaní ochrane a sprístupňovaní hodnôt ľudovej kultúry. Odborne a organizačne spolupracuje pri príprave a realizácii kultúrno-spoločenských a vzdelávacích podujatí regionálneho, nadregionálneho i medzinárodného charakteru a v spolupráci s obcami zabezpečuje a organizuje i kultúrne aktivity miestneho významu. 
Toto všetko by nebolo možné bez úzkej, dlhodobej a kvalitnej spolupráce s predstaviteľmi miest a obcí - primátormi, starostami, starostkami, osvetármi, pracovníkmi poverenými organizovaním kultúrno-osvetovej činnosti, vedúcimi amatérskych kolektívov záujmovej umeleckej činnosti, kronikármi a ostatnými nadšencami a aktivistami, ktorých na tomto mieste ani nie je možné všetkých vymenovať. Ich rozsiahla, veľakrát celoživotná, obetavá práca si zaslúži našu pozornosť, vďaku a ocenenie. Trenčianske osvetové stredisko v Trenčíne v snahe aspoň morálne ohodnotiť záslužnú prácu jednotlivcov a kolektívov regióne svojej pôsobnosti vypracovalo štatút udeľovania ocenení, ktoré budú odovzdané na slávnostnom akte pri príležitosti Dňa osvetových pracovníkov  v tomto roku.

ŠTATÚT    UDEĽOVANIA   OCENENÍ  
pri príležitosti Dňa kultúrno-osvetových pracovníkov

Článok I.
Všeobecné ustanovenia

1.	Štatút upravuje podmienky výročného udeľovania ocenení profesionálnym i dobrovoľným zamestnancom, osobnostiam a kolektívom v oblasti kultúry pôsobiacich v kultúrno-osvetových zariadeniach, múzeách, knižniciach a galériách, starostom a primátorom a pracovníkom v oblasti kultúry v mestách a obciach okresov Trenčín, Nové Mesto n/V a Bánovce n/B.

2.	Štatút vydáva Trenčianske osvetové stredisko v Trenčíne. Štatút  schvaľuje riaditeľ TNOS v Trenčíne a nadobúda právoplatnosť po jeho podpise. 

Článok II.
Ocenenia, ich klasifikácia a podmienky udeľovania

1.	Pamätný list „ZA OSOBITNÝ PRÍNOS K  ROZVOJU TRENČIANSKEHO KRAJA.“ Ocenenie sa udeľuje kolektívom a jednotlivcom za dlhoročné pôsobenie a dosiahnuté úspechy v rozvoji Trenčianskeho kraja.

2.	Pamätný list „ZA UCHOVÁVANIE A ROZVOJ KULTÚRNEHO DEDIČSTVA NÁRODA“  sa udeľuje  vybranej inštitúcii, kolektívu alebo jednotlivcovi za záchranu, zveľaďovanie, rekonštrukciu, obnovu a rozvoj významných hodnôt hmotného a nehmotného kultúrneho dedičstva Trenčianskeho kraja. 

3.	Ocenenie „ZA TVORIVÝ ČIN ROKA“. Ocenenie  udeľuje  riaditeľ príslušnej kultúrnej organizácie  pre  zástupcov inštitúcií, profesionálnych i dobrovoľných osvetových pracovníkov pôsobiacich vo všetkých  oblastiach kultúry,  za výrazné tvorivé činy a za činy výrazne podporujúce rozvoj Trenčianskeho kraja, ktoré presahujú hranice kraja.

V tejto kategórii sa udeľuje: 
Ocenenie  riaditeľa TNOS za tvorivý čin roka
Ocenenie  riaditeľky Trenčianskeho múzea v Trenčíne za tvorivý čin roka
Ocenenie riaditeľky VKMR v Trenčíne za tvorivý čin roka
Ocenenie riaditeľky Galéria M. A. Bazovského v Trenčíne za tvorivý čin roka					

4.	Pamätný list „ZA DLHOROČNÉ PÔSOBENIE“ v oblasti kultúry,  sa udeľuje  
kolektívom, ktoré si v uvedenom roku pripomínajú svoje 10 a viacročné výročie pôsobenia, vždy po piatich rokoch a aktuálne dosahujú úspechy v oblasti svojho pôsobenia, prekračujúce miestny rámec;

jednotlivcom, ktorí sa v uvedenom roku dožívajú významného životného jubilea 50 a viac rokov, alebo ktorí si pripomínajú pracovné jubileum 
25 a viac rokov, vždy po piatich rokoch a boli aktívni v oblasti kultúry..

V tejto kategórii sa udelí: 
Pamätný list riaditeľa TNOS v Trenčíne  za dlhoročnú kultúrno-osvetovú činnosť
Pamätný list riaditeľky Trenčianskeho múzea v Trenčíne za dlhoročnú múzejnú činnosť
Pamätný list riaditeľky VKMR v Trenčíne za dlhoročnú knižnično-informačnú činnosť
Pamätný list riaditeľky Galérie M. A. Bazovského  v Trenčíne  za dlhoročnú galerijnú činnosť

Článok III.
Podávanie návrhov na udelenie ocenení

1.	Písomné návrhy na udelenie ocenení  predkladajú  do 25. októbra 2010 štatutárni zástupcovia kultúrnych inštitúcií, primátori a starostovia, alebo komisie kultúry miest a obcí  na adresu:  
Trenčianske osvetové stredisko v Trenčíne
K dolnej stanici 7282/20A
                        91101 Trenčín 

2. Písomný návrh na udelenie ocenenia musí obsahovať: viď priložený návrh
         - názov navrhovaného ocenenia
   - zdôvodnenie návrhu
   - základné údaje: a/  inštitúcie a kolektívy:
názov, zriaďovateľ, kontaktná adresa navrhovaného
meno, priezvisko, tituly štatutára a vedúceho kolektívu
      dátum, meno,  priezvisko a podpis navrhovateľa
  b/ jednotlivci:
meno, priezvisko tituly, dátum narodenia, kontaktná adresa navrhovaného, dátum, meno,  priezvisko a podpis navrhovateľa

3.	Písomné návrhy na udelenie ocenení posúdi odborná komisia menovaná riaditeľom 
            TNOS v Trenčíne. Komisia predloží stanovisko riaditeľovi TNOS.

Článok IV.
Udeľovanie ocenení
1.	Ocenenia budú udeľované slávnostným spôsobom  pri príležitosti Dňa kultúrno-osvetových pracovníkov.

Článok V.
Záverečné ustanovenie

1.	Ak sa v oblasti kultúry nevyskytnú aktivity, inštitúcie, kolektívy a jednotlivci, zodpovedajúci uvedeným kritériám, jednotlivé ceny nemusia byť udelené.

2.	Tento štatút nadobúda účinnosť dňa 15. júna 2010.

                                                                             Mgr. Vladimír Zvalený, v.r.
						       riaditeľ TNOS v Trenčíne

Návrh na udelenie ocenenia 

Navrhovateľ ocenenia 
/meno, priezvisko, názov a adresa inštitúcie/

Názov navrhovaného ocenenia

	
Príležitosť na udelenie ocenenia
/životné jubileum, výročie založenia/
		
Zdôvodnenie návrhu
/uviesť konkrétne za aké zásluhy, príp. činnosť sa ocenenie navrhuje/

Základne údaje o navrhnutom kolektíve 
/názov kolektívu, meno, priezvisko, tituly vedúceho kolektívu, adresa, dátum založenia súboru/	
	
Základne údaje o navrhnutom jednotlivcovi
/meno, priezvisko, tituly, adresa, dátum  narodenia/		
Zriaďovateľ súboru, skupiny, klubu, krúžku /len v prípade kolektívu/

	
Stručný životopis navrhovaného jednotlivca resp. história kolektívu
/môže byť i samostatnou prílohou/

	

	
Dátum, podpis, pečiatka navrhovateľa